ADERES-Futbol Sala inicia la seua participació en el Campionat Autonòmic aquest cap de setmana
2025-07-24

A casa i amb tota la il·lusió possible posada en la competició. Aquest cap de setmana, concretament el dissabte 25 de març a partir de les 9 hores, ADERES Burjassot iniciarà la seua participació en el Campionat Autonòmic de Futbol Sala, organitzat des de la Federació Espanyola d’Esports per a persones amb Discapacitat Intel·lectual (FEDI) de la Comunitat Valenciana.

Els partits de la competició, els quals es succeiran fins al 24 de juny, tindran la seua jornada inaugural a Burjassot tenint com a amfitrions als esportistes de l’ADERES Burjassot. Els partits es desenvoluparan de 9 a 14 hores en el Pavelló Cobert.

Els dies 1 d’abril, 27 de maig i 24 de juny seran els playoff en el Pavelló Fuensanta de València; playoffs en els quals ADERES espera estar present per a aconseguir un dels seus millors resultats per a l’equip. Tot l’ànim i la força per a l’equip burjassoter.